By Pradesh Today, Updated on April 9th, 2020 6:45 AM IST
वाशिंगटन : अमेरिका ( US) में कोरोना वायरस का कहर जा रही है. देश में लगातार दूसरे दिन करीब 2000 लोगों की मौत कोरोना की वजह से हो गई है. AFP के मुताबिक अमेरिका में अब तक 14, 695 लोगों की मौत कोरोना वायरस की वजह से हो गई है.
बुधवार को अमेरिका में 1973 लोगों की मौत हो गई जबकि मंगलवार को 1939 लोगों की मौत हुई थी. वहीं दूसरी तरफ न्यूयॉर्क ( New York) के गर्वनर एंड्रयू कुओमो ने जानकारी दी कि बुधवार को न्यूयॉर्क में मृतकों की संख्या एक दिन में 779 तक पहुंच गई.
उन्होंने कहा, दुखद समाचार केवल दुखद ही नहीं है । दुखद समाचार असल में भयानक है । मरने वालों की संख्या एक दिन में अबतक सबसे अधिक है । यह संख्या 779 तक पहुंच गयी है । आप मरने वालों की संख्या देखेंगे तो यह धीरे धीरे बढ रही है और यह नयी उंचाई तक पहुंच गयी है ।
मंगलवार को न्यूयार्क में कोरोना वायरस से 731 लोगों की मौत हो गयी थी जो उस दिन तक सर्वाधिक थी । कुओमो ने कहा कि 9—11 के आतंकवादी हमले में 2753 लोग मारे गये थे जबकि कोरोना वायरस के कारण न्यूयार्क में 6268 लोगों की मौत हो चुकी है ।
पिछली खबर हाइड्रोक्सीक्लोरोक्वीन की सप्लाई पर भारत के फैसले से ट्रंप खुश, कहा-थैंक्यू पीएम मोदी
अगली खबर महाराष्ट्र में लॉकडाउन खुलने के आसार नहीं, शिवसेना नेता ने दिए संकेत